**Elnöki Beszámoló**

Béni Kornél

2013. március 12. - 2013. április 13.

**Időrendi bontás:**

* Március 13 - Kari Költségvetési Bizottság ülés
* Március 13 - EHÖK Elnökségi
* Március 18 - Szenátus
* Március 18 - Választmányi ülés
* Március 20 - Dékáni Tanács
* Március 20 - Kari Tanács
* Március 20 - EHÖK Elnökségi ülés
* Március 25 - Választmányi ülés
* Április 2 - Választmányi ülés
* Április 3 - EHÖK Elnökségi
* Április 4-7 - HÖOK Vezetőképző
* Április 8 - Választmányi ülés
* Április 10 - OHÜB
* Április 10 - EHÖK Elnökségi
* Április 12-14 - TTK HÖK Bevonó tábor

Ezen felül számos megbeszélésen, egyeztetésen és rendezvény-szervező ülésen vettem részt az adott időszakban.

**Szöveges beszámoló:**

Még mindnig folyamatos téma a HÖK-reform, és felsőoktatás aktuális kérdései, az EHÖK-ben és házon belül is. Ezzel a kérdéskörrel való foglalkozás EHÖK szinten annyira nem intenzív mint lehetne, a transzaparens működés, és az ezt segítő felületek fejlesztése viszont a TTK-n folyamatos.

Kritériumtárgyak terén komoly változás várható a jövőben. A kérdésről néhány hete komoly tárgyalások folynak, hogy jövőre már eszerint a kocepció szerint indulhassanak a kurzusok, és zajoljon le a számonkérés. A cél az egységesítés, az előfeltétel-rendszer kritériumtárgyakhoz történő optimalizálása és a HKR hozzáigazítása. Az új koncepció valamivel szigorúbb a jelenleginél, második tárgyfelvételre teljesíteni kell a kritériumtárgyakat, amelyek kizárólag a középiskolai anyagot kérhetik számon.

Tanulmányi téren a másik lényeges fejlemény, a Neptun bevezetés egyik fő motiváviója, az E-index. Jövő évtől, ha minden terv szerint halad, már nem lesz szükség az indexekre.

Rendezvények terén a Nedves Est szervezése zajlik, a hírdetés megkezdődött.

A LEN szervezése is folyamatban van. A rendezvényekkel kapcsolatban aktuális, hogy a körülmények jelenleg beláthatatlanok. A rendezvények szervezését lebonyolító partnerrel, az ELTE ESZ KFT-vel milyen feltételek mellett fogunk tudni együtt dolgozni. Jelenleg a rendezvények bevételei után 10%-ot számol fel a KFT saját költségeinek fedezésére a rendezvény megszervezéséért. Így szerveződött már LEN, Nedves Est, gólyatáborok és sok más rendezvény. Várhatóan a jövő hét elején új szerződést kell kötni, amelyben ez a százalék megváltozhat, már a szervezés alatt álló (nagyrészt megszervezett) rendezvények esetén is, am9i befolyásolhatja a rendezvények sorsát.

Gazdasági téren a költségvetés-tárgyalás az aktuális kérdés. Ez egy hónapon belül várható. Tekintve, hogy minden területen kevesebb forrás áll rendelkezésre, az ELTE HÖK is kevesebb pénzből fog tudni gazdálkodni idén.

 Az adatvédelmi vizsgálatnak továbbra sincs eredménye, a tervezetet már megkaptuk, a vele kapcsolatos észerveteleinket visszajuttattuk, azok befogadásáról vagy nem befogadásáról tájékoztatást kaptunk, a hivatalos eredmény még várat magára.

A BTK HÖK felfüggesztése még tart, a képviselőválasztás elkezdődött. A visszaállításról nincsen hivatalos információ.

Idén is javaslatot tettünk a Kar Kiváló Oktatója cím adományozására, az április 17-i Kari Tanács napirendjén szerepel a kérdés.

Az április 15-i Szenátus napirendjén szerepel a TTK HÖK alapszabály módosítása, így az április 16-án hatályba léphet.

A jutalomkeret helyébe lépő KHTEO (kiemelkedő hallgatói teljesítmény egyszeri ösztöndíja) pályázatok leadásának kezdete szombaton még nem tudott elkezdődni, hétfőre mindenképpen szeretnénk kialakítani a szükséges infrastruktúrát, hogy a következő havi utalásra a választmány tudjon pályázatot bírálni.

Megrendezésre került a TTK HÖK bevonó tábora, összesen 25 résztvevővel, plenáris előadással, vetélkedővel, tanulmányi, tudományos, szociális és rendezvényes szekcióval. Jel8enleg is ezen veszünk részt az elnökhelyettesekkel és a szakterületi koordinátorokkal.

Elnézéseteket kérem, pont a bevonó táboron történő részvétel miatt szűkszavúan fogalmaztam meg a beszámolómat. Természetesen KGy-n szóban kiegészítem a pontokat, és minden kérdésre szívesen válaszolok.

Köszönöm hogy elolvastad a beszámolómat, minden kérdést, észrevételt szívesen fogadok akár személyesen, akár email-en.

|  |  |
| --- | --- |
| Dömsöd, 2013. április 13. | Béni KornélElnökELTE TTK HÖK |